# Euroopa Komisjoni president

| Euroopa Komisjoni president |
| --- |
| **Praegu ametis** Ursula von der Leyen alates 1. detsembrist 2019 |
| Ametisse nimetaja |
Euroopa Ülemkogu |
| Ametiaja kestus |
viis aastat |
| Moodustatud |
1. jaanuar 1958 |
| Esimene täitja |
Walter Hallstein |

**Euroopa Komisjoni president** on Euroopa Komisjoni juht, Euroopa Liidu ametnik, kelle rolli võib Euroopa Liidu tasandil võrrelda rolliga, mis on valitsusjuhil riigis. Erinevalt valitsusjuhist ei ole Euroopa Komisjoni presidendil aga õigust suunata välispoliitikat, kehtestada makse ega juhatada vägesid.

Euroopa Komisjoni presidendil on koos Euroopa Ülemkogu eesistujaga õigus esindada Euroopa Liitu rahvusvahelistel tippkohtumistel.

Euroopa Komisjoni presidendi kandidatuuri esitab Euroopa Ülemkogu. Kandidaat valitakse ülemkogus kvalifitseeritud häälteenamusega ja kandidaadi valikul tuleb arvestada Euroopa Parlamendi valimiste tulemusi – tavaliselt esitatakse kandidaadiks valimised võitnud Euroopa partei esindaja. Ülemkogu esitatud kandidatuur läheb kinnitamiseks Euroopa Parlamenti, kus valituks osutumiseks on vaja absoluutset häälteenamust.

Komisjoni president valib ise kõik Komisjoni ülejäänud 27 liiget, kuid arvestab seejuures liikmesriikide esitatud kandidaate volinike ametikohtadele. Volinike portfellide ehk vastutusalade üle otsustamine on Komisjoni presidendi ainupädevuses. Volinike kolleegium tervikuna peab ametisse astumiseks saama ka Euroopa Parlamendi heakskiidu.

Alates 1. detsembrist 2019 on Euroopa Komisjoni president Saksamaa endine kaitseminister Ursula von der Leyen.

## Presidentide loetelu

| # | Nimi | Ametiaja algus | Ametiaja lõpp | Riik | Partei

---

ideoloogia |
| --- | --- | --- | --- | --- | --- |
| 1 |  |  | Walter Hallstein (1901 - 1982) | 1. jaanuar 1958 | 30. juuni 1967  |  Saksamaa | Euroopa Rahvapartei (*riiklik: Saksamaa Kristlik-Demokraatlik Liit*) kristlik demokraatia |
| *Hallsteini komisjon* |
| 2. |  |  | Jean Rey (1902 - 1983) | 2. juuli 1967 | 2. juuli 1970  |  Belgia | Euroopa Demokraatide ja Liberaalide Liit (*riiklik: Flaami Liberaalid ja Demokraadid*) liberalism |
| *Rey komisjon* |
| 3 |  |  | Franco Maria Malfatti (1927 - 1991) | 2. juuli 1970 | 1. märts 1972  |  Itaalia | Euroopa Rahvapartei (*riiklik: Itaalia Kristlik-Demokraatlik Partei*) (kristlik demokraatia) |
| *Malfatti komisjon* |
| 4. |  |  | Sicco Mansholt (1908 - 1995) | 22. märts 1972 | 5. jaanuar 1973  |  Madalmaad | Euroopa Sotsialistlik Partei (*riiklik: PvdA*) (töölisliikumine) |
| *Mansholt komisjon* |
| 5. |  |  | François-Xavier Ortoli (1925 - 2007) | 6. jaanuar 1973 | 5. jaanuar 1977  |  Prantsusmaa | Euroopa Rahvapartei (*riiklik: RPR*) (gaullism) |
| *Ortoli komisjon* |
| 6. |  |  | Roy Jenkins (1920 - 2003) | 6. jaanuar 1977 | 19. jaanuar 1981  |  Ühendkuningriik | Euroopa Sotsialistlik Partei (*riiklik: Labour*) (töölisliikumine) |
| *Jenkinsi komisjon* |
| 7. |  |  | Gaston Thorn (1928 - 2007) | 20. jaanuar 1981 | 6. jaanuar 1985  |  Luksemburg | Euroopa Demokraatide ja Liberaalide Liit (*riiklik: PD*) (liberalism) |
| *Thorni komisjon* |
| 8. |  |  | Jacques Delors (sünd 1925) | 7. jaanuar 1985 | 24. jaanuar 1995 |  Prantsusmaa | Euroopa Sotsialistlik Partei (*riiklik: PS*) (sotsiaaldemokraatia) |
| *Delorsi komisjon* |
| 9. |  |  | Jacques Santer (sünd 1937) | 25. jaanuar 1995 | 15. märts 1999  |  Luksemburg | Euroopa Rahvapartei (*riiklik: CSV*) (kristlik demokraatia) |
| *Santeri komisjon* |
| - |  |  | Manuel Marín (1949 - 2017) | 15. märts 1999 | 17. september 1999  |  Hispaania | Euroopa Sotsialistlik Partei (*riiklik: PSOE*) (sotsiaaldemokraatia) |
| *Maríni komisjon* |
| 10. |  |  | Romano Prodi (sünd 1939) | 17. september 1999 | 22. november 2004  |  Itaalia | Euroopa Sotsialistlik Partei (*riiklik: El Olivo*) (kristlik sotsialism) |
| *Prodi komisjon* |
| 11. |  |  | José Manuel Durão Barroso (sünd 1956) | 22. november 2004 | 31. oktoober 2014  |  Portugal | Euroopa Rahvapartei (*riiklik: PSD*) (sotsiaalne konservatism) |
| *Barroso komisjon* |
| 12. |  |  | Jean-Claude Juncker (sünd 1954) | 1. november 2014 | 30. november 2019  |  Luksemburg | Euroopa Rahvapartei (*riiklik: CSV*) (kristlik demokraatia) |
| *Junckeri komisjon* |
| 13. |  |  | Ursula von der Leyen (sünd 1958) | 1. detsember 2019 | *ametis* |  Saksamaa | Euroopa Rahvapartei (*riiklik: Saksamaa Kristlik-Demokraatlik Liit*) (kristlik demokraatia) |
| *Von der Leyeni komisjon* |

## Vaata ka

* Euroopa Parlamendi president
* Euroopa Ülemkogu eesistuja

## Viited